ai4bharat/Pralekha huggingface dataset:
వ్యవసాయ మంత్రిత్వ శాఖ
నేడు మహిళా కిసాన్ దివస్ ను జరుపుకున్న వ్యవసాయం & రైతాంగ సంక్షేమ శాఖ, దాని పలు విభాగాలు
వ్యవసాయ, రైతాంగ సంక్షేమ శాఖ కింద పని చేస్తున్న స్వయం ప్రతిపత్తి గల సంస్థ నేషనల్ ఇనిస్టిట్యూట్ ఆఫ్ అగ్రికల్చరల్ ఎక్స్ టెన్షన్ మేనేజ్ మెంట్ , నేషనల్ జెండర్ రిసోర్స్ సెంటర్ ఇన్ అగ్రికల్చర్ , వ్యవసాయం, రైతుల సంక్షేమ డైరెక్టరేట్ సహకారంతో వ్యవసాయ, రైతాంగ సంక్షేమ శాఖ మహిళా కిసాన్ దివస్ లేదా అంతర్జాతీయ గ్రామీణ మహిళా దినోత్సవాన్ని 15 అక్టోబర్, 2022న నిర్వహించింది. ఐక్యరాజ్య సమితి 2023వ సంవత్సరాన్ని అంతర్జాతీయ చిరుధాన్యాల సంవత్సరంగా ప్రకటించడంతో, ఈ సంవత్సరం మహిళా కిసాన్ దివస్ ఇతివృత్తం చిరుధాన్యాలు: మహిళకు సాధికారత, పౌష్టికాహర భద్రతను అందించడం. ప్రారంభ కార్యక్రమాన్ని వీడియో సమావేశం ద్వారా కేంద్ర వ్యవసాయ మంత్రి శ్రీ నరేంద్ర సింగ్ తోమర్ మార్గదర్శనంలో జరిగింది. కార్యక్రమానికి సంబంధించిన సాంకేతిక సెషన్ ను ఎంఎఎన్ఎజిఎ, హైదరాబాద్ లో ఇనిస్టిట్యూట్ ఆఫ్ మిల్లెట్ రీసెర్చ్ , హైదరాబాద్ సాంకేతిక మద్దతుతో జరుగుతోంది.
ఈ సందర్భంగా మాట్లాడుతూ, 2023ను అంతర్జాతీయ చిరుధాన్యాల సంవత్సరంగాప్రకటించాలని 72 దేశాల మద్దతుతొ భారత ప్రభుత్వం ప్రతిపాదించిన తీర్మానాన్ని ఐక్యరాజ్య సమితి సాధారణ సభ ఏకగ్రీవంగా ఆమోదించి, 2023వ సంవత్సరాన్ని అంతర్జాతీయ చిరుధాన్యాల సంవత్సరంగా  ప్రకటించింది. భారతీయ చిరుధాన్యాలు, వంటలు, విలువ జోడించిన ఉత్పత్తులను అంతర్జాతీయంగా ఆమోదించే విధంగా భారత ప్రభుత్వం ఐవైఒఎం, 2023ను ప్రజా ఉద్యమంగా జరుపుకోవాలని ప్రకటించింది. అంతర్జాతీయ చిరుధాన్యాల సంవత్సరం అన్నది అంతర్జాతీయ ఉత్పత్తిని పెంచే ప్రత్యేక అవకాశాన్ని కల్పించడమే కాక, సమర్ధవంతమైన ప్రాసెసింగ్ ను, వినిమయాన్ని ఖరారు చేసి, మెరుగైన పంట మార్పిడుల వినియోగాన్ని ప్రోత్సహించి, ఆహార పదార్ధాలలో చిరుధాన్యాలను కీలక అంశంగా ప్రోత్సహించేందుకు అన్ని ఆహార వ్యవస్థలలో మెరుగైన అనుసంధానాన్ని ప్రేరణను ఇస్తుంది. ప్రధాన మంత్రి దార్శనికత అయిన ఆత్మ నిర్భర్ భారత్ కు అనుగుణంగా వ్యవసాయాభివృద్ధి ప్రధాన స్రవంతిలోకి మహిళలను తీసుకువచ్చేందుకు ప్రాధాన్యతను ఇచ్చేందుకు భారత ప్రభుత్వం కట్టుబడి ఉందని శ్రీ తోమర్ పేర్కొన్నారు. ఆహార పదార్ధాల ప్రాథమిక ఉత్పత్తిదారులు, జీవవైవిధ్య పరిరక్షకులు మహిళలేనని, చిరుధాన్యాలు అనేవి దేశీయ ఆహార వ్యవస్థలలో ఒక ముఖ్యమైన ఆహార ధాన్యమని ఆయన అన్నారు. మారుతున్న కాలంతో వస్తున్న మార్పులకు సమాధానం చిరుధాన్యాల ఆధారిత వ్యవసాయమని, ఎందుకంటే చిరుధాన్యాల వ్యవసాయం జీవవైవిధ్యాన్ని పరిరక్షించడమే కాక మహిళా రైతులను వ్యవసాయదారులు నుంచి వ్యవసాయ వ్యాపారావేత్తలు, స్వయం ఉపాధి కలిగిన మహిళలుగా మార్చి, తమ సామర్ధ్యాలపై మరింత ఆత్మవిశ్వాసం, తమ సమస్యలను మెరుగ్గా పరిష్కరించుకునే శక్తిని ఇస్తుంది. మహిళలను అభివృద్ధి ప్రక్రియ కేంద్రంగా ఉంచి వారిని సాధికారం చేసే దృష్టితో భారత ప్రభుత్వంపలు చొరవలను తీసుకుంది. స్వయం సహాయక బృందాలు, రైతాంగ ఉత్పాదకుల సంస్థలు, ఉత్పత్తిదారుల కంపెనీలు, కృషి విగ్నాన కేంద్రాలు సహా పలు సంస్థలలో మహిళ సామర్ధ్య నిర్మాణం కోసం కార్యక్రమాలు వంటివి ఈ చొరవల్లో ఉన్నాయి.
ఆర్థిక మంత్రిత్వ శాఖ
స్టేట్ బ్యాంక్ ఆఫ్ ఇండియా అధీకృత శాఖలలో ఎలక్టోరల్ బాండ్ల విక్రయం
'ఎలక్టోరల్ బాండ్ పథకం-2018'ను భారత ప్రభుత్వం 2018 జనవరి 02వ తేదీ జారీ చేసిన గెజిట్ నోటిఫికేషన్ నంబర్ 20 ద్వారా నోటిఫై చేసింది. పథకం యొక్క నిబంధనల ప్రకారం ఎలక్టోరల్ బాండ్లను భారతదేశ పౌరుడు లేదా భారత దేశంలో విలీనం చేయబడిన లేదా వ్యవస్థీకృతమైన వారు లో నిర్వచించినట్లు) ఎవరైన కొనుగోలు చేయవచ్చు. ఎలక్టోరల్ బాండ్లను వ్యక్తిగతంగాను లేదా ఇతర వ్యక్తులతో కలిసి కొనుగోలు చేయవచ్చు. ప్రజాప్రాతినిధ్య చట్టం, 1951  లోని సెక్షన్ 29ఏ కింద నమోదైన ఆయా రాజకీయ పార్టీలు. గత సార్వత్రిక ఎన్నికల్లో లోక్సభ లేదా శాసనసభకు పోలైన ఓట్లలో కనీసం ఒక్క శాతం కంటే తక్కువ కాకుండా ఓట్లను సాధించిన పార్టీలు ఈ పథకం కింద ఎలక్టోరల్ బాండ్లను స్వీకరించడానికి అర్హులు. ఎలక్టోరల్ బాండ్లను అర్హత కలిగిన రాజకీయ పార్టీ అధీకృత బ్యాంక్లోని బ్యాంక్ ఖాతా ద్వారా మాత్రమే ఎన్క్యాష్ చేయాలి. స్టేట్ బ్యాంక్ ఆఫ్ ఇండియా  XIX దశ విక్రయంలో దాని 29 అధీకృత శాఖల ద్వారా  ఎలక్టోరల్ బాండ్లను జారీ చేయడానికి, ఎన్క్యాష్ చేయడానికి 01.01.2022 నుండి 10.01.2022 వరకు.అధికారం కలిగిఉంది. ఎలక్టోరల్ బాండ్లు జారీ చేసిన తేదీ నుండి పక్షం  వరకు చెల్లుబాటులో ఉంటాయి. చెల్లుబాటు వ్యవధి ముగిసిన తర్వాత ఎలక్టోరల్ బాండ్ డిపాజిట్ చేయబడితే, సదరు పార్టీకి చెల్లింపులు చేయబడవు. అర్హత కలిగిన రాజకీయ పార్టీ తన ఖాతాలో జమ చేసిన ఎలక్టోరల్ బాండ్ల మొత్తం అదే రోజున జమ చేయబడుతాయి.
ఆర్థిక మంత్రిత్వ శాఖ
ప్రత్యేక ఆర్థిక మండలాల చట్టం స్థానంలో కొత్త చట్టం
- గిఫ్ట్ సిటీలోని ప్రపంచ స్థాయి విదేశీ విశ్వవిద్యాలయాలు, దేశీయ నిబంధనల మేరకు చాలా వరకు ఉచిత కోర్సులందిస్తాయి
- గిఫ్ట్ సిటీలో ఇంటర్నేషనల్ ఆర్బిట్రేషన్ సెంటర్ కూడా ఏర్పాటు
- దేశంలో స్థిరమైన & క్లైమేట్ ఫైనాన్స్ కోసం.. గ్లోబల్ క్యాపిటల్ కోసం సేవలను సులభతరం చేయనున్న గిఫ్ట్ సిటీ
"ప్రత్యేక ఆర్థిక మండలాల చట్టం.. కొత్త చట్టంతో భర్తీ చేయబడుతుంది, ఇది రాష్ట్రాలలోని సంస్థలు మరియు సేవా కేంద్రాలు  అభివృద్ధిలో భాగస్వాములు కావడానికి వీలు కల్పిస్తుంది" అని కేంద్ర ఆర్థిక మరియు కార్పొరేట్ వ్యవహారాల మంత్రి శ్రీమతి నిర్మలా సీతారామన్ అన్నారు. ఈ రోజు పార్లమెంట్లో 2022-23 కేంద్ర బడ్జెట్ను ప్రవేశపెడుతున్న సందర్భంగా కేంద్ర మంత్రి ఈ వ్యాఖ్యలు చేశారు. అందుబాటులో ఉన్న మౌలిక సదుపాయాలను సముచితంగా ఉపయోగించుకోవడానికి మరియు ఎగుమతుల పోటీతత్వాన్ని పెంపొందించడానికి ఇది ఇప్పటికే ఉన్న అన్ని పెద్ద మరియు కొత్త పారిశ్రామిక ఎన్క్లేవ్లను తన పరిధిలోనికి తేనుందని ఆమె తెలిపారు. గిఫ్ఠి సిటీని మరింత ఆకర్షణీయంగా మార్చేందుకు కేంద్ర మంత్రి పలు కార్యక్రమాలను ప్రతిపాదించారు. ప్రపంచ స్థాయి విదేశీ విశ్వవిద్యాలయాలు మరియు సంస్థలు గిఫ్టి సిటీలో ఫైనాన్షియల్ మేనేజ్మెంట్, ఫిన్టెక్, సైన్స్, టెక్నాలజీ, ఇంజినీరింగ్ మరియు మ్యాథమెటిక్స్ కోర్సులను నిర్వహిస్తాయి. దేశీయ నిబంధనల మేరకు ఈ కోర్సులను దాదాపు ఉచితంగా అందించడానికి అనుమతించబడతాయని ఆర్థిక మంత్రి ప్రతిపాదించారు, ఐఎఫ్ఎస్సీఏ మినహా, ఆర్థిక సేవలు మరియు కొత్త సాంకేతికత కోసం మానవ వనరులను ముగించండి. ఐఎఫ్ఎస్సీఏ ద్వారా మినహా.ఆర్థిక సేవలు మరియు సాంకేతికత కోసం అత్యాధునిక మానవ వనరుల లభ్యతను సులభతరం చేయడానికి వీలుగా కార్యక్రమాలు చేపడుతారు. అంతర్జాతీయంగా న్యాయ శాస్త్రంలో వివాదాలను సకాలంలో పరిష్కరించడానికి, గిఫ్టి సిటీలో అంతర్జాతీయ మధ్యవర్తిత్వ కేంద్రాన్ని కూడా మంత్రి సీతారామన్ ప్రతిపాదించారు. ఇంకా, దేశంలో స్థిరమైన & క్లైమేట్ ఫైనాన్స్ కోసం గ్లోబల్ క్యాపిటల్ కోసం కావాల్సిన సేవల కోసం గిఫ్టి సిటీలో పలు నిబంధనలు కూడా సులభతరం చేయబడతాయని మంత్రి తెలిపారు.
ఆర్థిక మంత్రిత్వ శాఖ
ఆజాదీ కా అమృత్ మహోత్సవ్లో భాగంగా రేపు అన్ని ప్రభుత్వ రంగ బ్యాంకుల ద్వారా అన్ని జిల్లాల్లో క్రెడిట్ ఔట్రీచ్ కార్యక్రమం
అమృత మహోత్సవాల్లో భాగంగా రేపు, 8 జూన్, 2022 రోజున దేశంలోని అన్ని ప్రభుత్వ రంగ బ్యాంకుల ద్వారా భారీ క్రెడిట్ ఔట్రీచ్ కార్యక్రమాన్ని నిర్వహించనున్నారు. దేశంలోని అన్ని జిల్లాలు క్రెడిట్ సౌకర్యం, వివిధ ప్రభుత్వ పథకాలలో నమోదుపై వారి సందేహాలతో వినియోగదారులకు, ప్రజలకు అవగాహన కల్పించనున్నారు. ఈ జిల్లా స్థాయి కార్యక్రమాలను అన్ని ప్రభుత్వ రంగ బ్యాంకులు, రాష్ట్ర స్థాయి బ్యాంకర్ల కమిటీలు  సమన్వయం చేస్తున్నాయి.
అమృత మహోత్సవాల్లో భాగంగా కేంద్ర ఆర్థిక మంత్రిత్వ శాఖ ఐకానిక్ వీక్ వేడుకలను జూన్ 6 నుంచి 12 వరకు నిర్వహిస్తోంది. ఈ ఉత్సవాలు దిల్లీలోని విజ్ఞాన్ భవన్లో గౌరవ ప్రధానమంత్రి ప్రారంభించారు.
ఈ జిల్లా స్థాయి అమృత మహోత్సవాల వేడుకను దేశంలోని అన్ని ప్రాంతాలకు సిబ్బంది, కస్టమర్లు, పెద్ద సంఖ్యలో ప్రజల భాగస్వామ్యంతో తీసుకెళ్లేందుకు ఉద్దేశించబడ్డాయి. క్రెడిట్ ఔట్రీచ్, ప్రధాన మంత్రి జీవన్ జ్యోతి బీమా యోజన, ప్రధాన మంత్రి సురక్ష బీమా యోజన, మరియు అటల్ పెన్షన్ యోజనలోని జన్ సురక్ష పథకాలలో నమోదు, వినియోగదారులకు అవగాహన మరియు ఆర్థిక అక్షరాస్యత కార్యక్రమాలను రాష్ట్ర స్థాయి బ్యాంకర్ల కమిటీలు నిర్వహించనుంది.
రక్షణ మంత్రిత్వ శాఖ
భారత్-చైనా సరిహద్దుల్లో పరిస్థితి
భారత్-చైనా సరిహద్దు ప్రాంతాలలో ప్రస్తుతం నెలకొన్న పరిస్థితుల పరిష్కారానికి భారత్ మరియు చైనా అధికారులు సైనిక మరియు దౌత్య మార్గాలలో సంప్రదింపుల ద్వారా ప్రయత్నిస్తున్నారు. కావున, ఈ విషయమై నెలకొన్న అనిశ్చిత పరిస్థితిని గురించి ఎలాంటి ఊహాజనితమైన మరియు ఆధారాలు లేని వార్తలను ప్రచారం చేయవద్దని సర్కారు సూచించింది. ఇలాంటి రిపోర్టింగ్ ఎందుకూ సహాయ పడదని.. కావున అలాంటి రిపోర్టింగ్ నుండి దూరంగా ఉండాలని మీడియాకు సూచన చేసింది.
(
ప్రధాన మంత్రి కార్యాలయం
ఒక పెంపుడు శునకాన్ని పెంచుకోవాలని ఇప్పటి నుండీ మీరు ఆలోచిస్తూ ఉంటే గనక ఒక భారతీయ జాతి కి చెందిన శునకాన్ని ఇంటికి తెచ్చుకోండి అంటూ ‘మన్ కీ బాత్’ లో సూచన చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ ‘మన్ కీ బాత్’  ధారావాహిక కార్యక్రమం లో భాగం గా ఈ రోజు న చేసిన తాజా ప్రసంగం లో, సైనిక దళం ప్రధానాధికారి ‘ కమెండేశన్ కార్డ్స్ ’ బహుమానాన్ని సంపాదించిన భారత సైన్యాని కి చెందిన శునకాలు సోఫీ ని గురించి, ఇంకా విదా ను గురించి మాట్లాడారు.
అసంఖ్యాకమైన బాంబు పేలుళ్ల ను, ఇంకా ఉగ్రవాద కుతంత్రాల ను నిష్ఫలం చేయడం లో చాలా ముఖ్యమైనటువంటి పాత్ర ను పోషించిన ఆ కోవ కు చెందిన సాహసిక శునకాలు సాయుధ దళాల్లోను, భద్రత దళాల్లోను అనేకం గా ఉన్నాయి అని ఆయన అన్నారు. మందుగుండు సామాను ను, ఇంకా ఐఇడి ని వాసన ను చూసి పసిగట్టడం లో సాయపడ్డ శునకాల ను గురించిన ఇతర అనేక ఉదాహరణల ను కూడా ఆయన చెప్పారు. అలాగే, బీడ్ కు చెందిన రక్షక భట విభాగం 300 కు పైగా కేసుల ను పరిష్కరించడం లో సాయపడిన తమ శునకం రాకీ కి పూర్తి గౌరవం తో తుది వీడుకోలు ను చెప్పిన సంగతి ని కూడా ఆయన ఈ సందర్భం లో ప్రస్తావించారు.
భారతదేశం జాతి కి చెందినటువంటి శునకాల ను గురించి ప్రధాన మంత్రి చర్చిస్తూ, వాటి ని పెంచడం కోసం అయ్యే ఖర్చులు తక్కువ గా ఉంటాయని, ఇంకా అవి భారతీయ వాతావరణానికి మరియు పరిసరాల కు మెరుగైన రీతి లో అలవాటు పడతాయని, మరి మన సెక్యూరిటీ ఏజెన్సీ లు కూడా ఈ భారత జాతి పెంపుడు శునకాల ను వాటి భద్రత దళం లో ఒక భాగం గా చేర్చుకొంటున్నట్లు చెప్పారు. భారతీయ వ్యవసాయ పరిశోధన మండలి భారత జాతి శునకాల పైన పరిశోధన కూడా చేస్తోందని, వాటిని మరింత మెరుగైన విధం గాను, మరింత ప్రయోజనకరం గాను మలచాలనేదే ఈ పరిశోధన ఉద్దేశమని ఆయన వెల్లడించారు. ‘మనసు లో మాట’ కార్యక్రమ శ్రోతల లో ఒక పెంపుడు శునకాన్ని పెంచుకోవాలని ఆలోచిస్తున్న వారి ని భారత జాతికి చెందిన శునకాన్ని పెంచుకోవలసిందిగా ప్రధాన మంత్రి ఉద్బోధించారు.
https://youtu.be/VrpHC5H_5O4
ప్రధాన మంత్రి కార్యాలయం
అనేక సంవత్సరాల పాటు డాక్టర్ కలామ్గారి తో కలసి సమీపం నుండి మాట్లాడే సౌభాగ్యం నాకు లభించింది: ప్రధాన మంత్రి
డాక్టర్ ఎ.పి.జె. అబ్దుల్ కలామ్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన తో తనకు ఉన్న సంబంధాల తో ముడిపడ్డ క్షణాల ను గురించి వెల్లడించారు.
శ్రీ నరేంద్ర మోదీ తో డాక్టర్ కలామ్ కు ఉన్న ప్రేమ భరితమైనటువంటి బంధాన్ని గురించి, అలాగే డాక్టర్ కలామ్ యొక్క వారసత్వాన్ని గౌరవించడం కోసం ప్రధాన మంత్రి చేసిన ప్రయాసల కు సంబంధించిన జ్ఞాపకాల ను గురించి ‘మోదీ స్టోరీ’ అనే ఒక ట్వీట్ లో డాక్టర్ కలామ్ గారి బంధువు శేర్ చేయగా, ప్రధాన మంత్రి ఆ ట్వీట్ కు జవాబిస్తూ మరొక ట్వీట్ లో -
‘‘అనేక సంవత్సరాల పాటు డాక్టర్ కలామ్ గారి తో దగ్గరి నుండి మాట్లాడేటటువంటి భాగ్యం నాకు దక్కింది. నేను భారతదేశం ప్రగతి మొదలుకొని ఆయన ప్రతిభ, వినమ్రత మరియు ఉద్వేగాన్ని చాలా సమీపం నుండి చూశాను.’’ అని పేర్కొన్నారు.
జౌళి మంత్రిత్వ శాఖ
జౌళి రంగాని కి మద్దతు ఇచ్చేందుకు గాను స్కీమ్ టు రిబేట్ స్టేట్ అండ్ సెంట్రల్ ఎంబెడెడ్ టాక్సెస్ కు ఆమోదం తెలిపిన మంత్రివర్గం
జౌళి రంగాని కి మద్దతు ను ఇచ్చేందుకు గాను స్కీమ్ టు రిబేట్ స్టేట్ అండ్ సెంట్రల్ ఎంబెడెడ్ టాక్సెస్ కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఇది దుస్తుల మరియు మేడ్-అప్ ల ఎగుమతి ని సున్నా రేటు కు తెచ్చే విధం గా వివిధ చర్య లను చేపట్టేందుకు ప్రభుత్వాని కి మార్గాన్ని సుగమం చేయనుంది.
వివరాలు:
ప్రస్తుతం దుస్తులు మరియు మేడ్-అప్ విభాగాలు స్కీమ్ ఫర్ రిబేట్ ఆఫ్ స్టేట్ లెవీస్  లో భాగం గా మద్దతు ను పొందుతున్నాయి. అయితే, కొన్ని రాష్ట్రాలు మరియు కేంద్ర పన్నులు ఇప్పటికీ ఎగుమతి వ్యయాల లో కలసివుంటున్నాయి. భారతదేశ వస్త్ర ఎగుమతి గంప లో దాదాపు 56 శాతం ఉమ్మడి వాటా ను కలిగివున్న దుస్తులు మరియు మేడ్-అప్ లకు సంబంధించి అన్ని ఎంబెడెడ్ స్టేట్ అండ్ సెంట్రల్ టాక్సెస్/ లెవీస్ ను తగ్గించేందుకు ఒక పథకాన్ని అమలు చేయాలని మంత్రివర్గం నిర్ణయించింది. ఐటి చోదక స్క్రిప్ట్ సిస్టమ్ ద్వారా నోటిఫై చేసిన రేట్ల తో పన్నులు మరియు సుంకాల లో తగ్గింపు ను అనుమతించడం జరుగుతుంది.
ప్రయోజనాలు:
ప్రతిపాదిత చర్యలు జౌళి రంగాన్ని స్పర్ధాత్మకం గా తీర్చిదిద్దుతాయని ఆశించడమైంది. దుస్తులు, ఇంకా మేడ్-అప్ విభాగాల కు రిబేట్ ఆఫ్ ఎంబెడెడ్ స్టేట్ అండ్ సెంట్రల్ టాక్సెస్ / లెవీస్ ను వర్తింప చేయడం వల్ల సున్నా రేటు తో కూడిన ఎగుమతు లకు ఆస్కారం ఏర్పడుతుంది. తద్వారా ఎగుమతి విపణుల లో భారతదేశం యొక్క స్పర్ధాత్మకత పుంజుకొంటుంది. అంతేకాకుండా జౌళి, ఇంకా దుస్తుల రంగం లో సమానత్వం తో కూడిన వృద్ధి కి మరియు సమ్మిళితమైన వృద్ధి కి వీలు చిక్కుతుంది.
(
రక్షణ మంత్రిత్వ శాఖ
173 సరిహద్దు, తీరప్రాంత జిల్లాల్లో భారీ విస్తరణకు సర్వం సిద్ధం చేసిన ఎన్సీసీ
అన్ని సరిహద్దు, తీరప్రాంత జిల్లాల్లోని యువత ఆకాంక్షలు తీర్చేలా, నేషనల్ క్యాడెట్ కార్ప్స్  ప్రతిపాదించిన భారీ విస్తరణకు రక్షణ శాఖ మంత్రి శ్రీ రాజ్నాథ్ సింగ్ ఆమోదం తెలిపారు.
ఆగస్టు 15న, స్వాతంత్ర్య దినోత్సవం సందర్భంగా ప్రధాని శ్రీ నరేంద్ర మోదీ ఈ ప్రతిపాదనను ప్రకటించారు.
173 సరిహద్దు, తీరప్రాంత జిల్లాల నుంచి లక్ష మంది క్యాడెట్లను ఎన్సీసీలో చేర్చనున్నారు. వీరిలో మూడోవంతు బాలికలను తీసుకుంటారు. ఈ కార్యక్రమం కోసం వెయ్యికి పైగా పాఠశాలలు, కళాశాలలను గుర్తించారు. వాటిని ఎన్సీసీతో అనుసంధానిస్తారు.
ఈ విస్తరణలో ప్రణాళికలో భాగంగా, ఎంపిక చేసిన క్యాడెట్లకు శిక్షణ ఇవ్వడానికి 83 ఎన్సీసీ యూనిట్లను  అప్గ్రేడ్ చేస్తారు. సరిహద్దు ప్రాంతాల్లో ఉన్న ఎన్సీసీ యూనిట్లకు సైన్యం; తీరప్రాంతాల్లో ఉన్న యూనిట్లకు నావికాదళం; వాయుసేన కేంద్రాలకు దగ్గరగా ఉన్న యూనిట్లకు వాయుసేన శిక్షణ, పాలన సాయాన్ని అందిస్తాయి.
ఈ కార్యక్రమం ద్వారా యువతకు సైనిక శిక్షణ, క్రమశిక్షణాత్మక జీవనం అందించడం మాత్రమే కాక, సాయుధ దళాల్లో చేరేలా వారిని ప్రోత్సహిస్తారు. రాష్ట్రాల సాయం ఎన్సీసీ విస్తరణ కార్యక్రమాన్ని అమలు చేస్తారు.
రక్షణ మంత్రిత్వ శాఖ
ఐఏఎఫ్ పశ్చిమ వైమానిక స్థావరం కమాండ్గా బాధ్యతలు స్వీకరించిన ఎయిర్ మార్షల్ పంకజ్ మోహన్ సిన్హా
భారత వైమానిక దళం పశ్చిమ వైమానిక స్థావరం కమాండ్గా ఎయిర్ మార్షల్ పంకజ్ మోహన్ సిన్హా 2023 జనవరి 01వ తేదీన బాధ్యతలు స్వీకరించారు.
ఆయన, పుణెలోని నేషనల్ డిఫెన్స్ అకాడమీ నుంచి గ్రాడ్యుయేషన్ పూర్తి చేశారు. జూన్ 1985లో ఫైటర్ పైలట్గా ఐఏఎఫ్లోకి అడుగు పెట్టారు. వెల్లింగ్టన్లోని ప్రతిష్టాత్మక డిఫెన్స్ సర్వీసెస్ స్టాఫ్ కళాశాల పూర్వ విద్యార్థి. అనుభవజ్ఞుడైన ఫైటర్ పైలట్, కేటగిరీ 'ఎ' అర్హత గల వైమానిక శిక్షకుడు, ఫైటర్ స్ట్రైకర్ నాయకుడు, పరిశీలకుడు. ఎయిర్ మార్షల్ సిన్హాకు 4500 గంటలకు పైగా వైమానిక అనుభవం ఉంది.
37 సంవత్సరాలకు పైగా కొనసాగుతున్న ఉద్యోగ బాధ్యతల్లో కమాండ్, సిబ్బంది నియామకాల సేవలు నిర్వహించారు. వీరిలో ఫైటర్ స్క్వాడ్రన్ కమాండింగ్ ఆఫీసర్, వైమానిక స్థావరంలో ముఖ్య శిక్షకుడు , యూకేలోని రాయల్ ఎయిర్ఫోర్స్ వ్యాలీలో శిక్షణ సమన్వయ అధికారిగా ఉన్నారు, అక్కడ హాక్ విమానాన్ని నడిపారు, వైమానిక దళ ప్రధాన కార్యాలయంలో ప్రిన్సిపల్ డైరెక్టర్ పర్సనల్ ఆఫీసర్గా, ప్రతిష్టాత్మక ఎయిర్ ఫోర్స్ స్టేషన్లో ఎయిర్ ఆఫీసర్ కమాండింగ్, చీఫ్ ఆఫ్ ఎయిర్ స్టాఫ్కు ఎయిర్ అసిస్టెంట్గా, వైమానిక దళ ప్రధాన కార్యాలయంలో అసిస్టెంట్ చీఫ్ ఆఫ్ ఎయిర్ స్టాఫ్ ఆపరేషన్స్గా  సేవలు అందించారు. ప్రస్తుత బాధ్యతలు చేపట్టడానికి ముందు వైమానిక దళ ప్రధాన కార్యాలయంలో డైరెక్టర్ జనరల్ ఎయిర్ ఆపరేషన్స్గా ఉన్నారు.
'విశిష్ట సేవ పతకం', 'అతి విశిష్ట సేవ పతకం' గ్రహీత ఎయిర్ మార్షల్ పంకజ్ మోహన్ సిన్హా.
ఐఏఎఫ్లో 39 ఏళ్లకు పైగా విశేష సేవలందించి, 31 డిసెంబర్ 2022న పదవీ విరమణ చేసిన ఎయిర్ మార్షల్ ఎస్.ప్రభాకరన్ స్థానంలో ఎయిర్ మార్షల్ పంకజ్ మోహన్ సిన్హా నియమితులయ్యారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఖాదీకి ప్రోత్సాహమే లక్ష్యంగా సెప్టెంబర్11న ‘అహేలీ ఖాదీ’ !
గాంధీనగర్ ‘నిఫ్ట్’లో ఫ్యాషన్ షో, ఎగ్జిబిషన్..
సి.ఒ.ఇ.కె. ఆధ్వర్యంలో నిర్వహణ
ఫ్యాషన్ కోసం ఖాదీ!
జాతికోసం ఖాదీ!
పరవర్తన కోసం ఖాదీ!
ఖాదీని ఫ్యాషన్ వస్త్రంగా నిలబెట్టాలని ప్రధాన మంత్రి నరేంద్ర మోదీ ఇచ్చిన పిలుపునే తన ప్రధాన లక్ష్యంగా ఖాదీ ప్రతిభా కేంద్రం  చేపట్టింది. అందరికీ ఖాదీ, ప్రత్యేకించి మన సమాజంలో ప్రధాన భాగమైన యువతకోసం ఖాదీ అన్న లక్ష్యంకోసం ప్రధానమంత్రి ఎప్పటికప్పుడు కృషి చేస్తూనే ఉన్నారు.
ఖాదీపై లక్ష్యాన్ని, ప్రధాని సందేశాన్ని యువతకు, ప్రపంచ మార్కెట్కు చేరువగా తీసుకెళ్లేందుకు ఖాదీ ప్రతిభా కేంద్రానికి కేంద్ర సూక్ష్మ, చిన్న, మధ్య తరహా సంస్థల వ్యవహారాల  మంత్రిత్వ శాఖ రూపకల్పన చేసింది. జాతీయ ఫ్యాషన్ టెక్నాలజీ ఇన్స్టిట్యూట్  సహకారంతో ఖాదీ, గ్రామీణ పరిశ్రమల కమిషన్ , ఈ కేంద్రాన్ని ఏర్పాటు చేసింది. ఢిల్లీ ప్రధాన కేంద్రంగా ఏర్పాటైన సి.ఒ.ఇ.కె. ఏర్పాటైంది. బెంగళూరు, గాంధీనగర్, కోల్కతా, షిల్లాంగ్ ప్రాంతాల్లో సి.ఒ.ఇ.కె. శాఖా కేంద్రాలున్నాయి.
ఖాదీ పరిశ్రమను ప్రోత్సహించడమే లక్ష్యంగా 2022 సెప్టెంబరు 11వ తేదీన గాంధీనగర్లో ‘అహేలీ ఖాదీ’ పేరిట ఒక ఫ్యాషన్ షో కార్యక్రమాన్ని, ఎగ్జిబిషన్ను నిర్వహించనున్నారు. సి.ఒ.ఇ.కె. ఆధ్వర్యంలో జరిగే ఈ కార్యక్రమాన్ని గాంధీనగర్లో ఉన్న జాతీయ ఫ్యాషన్ టెక్నాలజీ ఇన్స్టిట్యూట్  ఆవరణలోని తానారీరీ ఆడిటోరియంలో సెప్టెంబరు 11 ఆదివారం సాయంత్రం 6గంటలకు నిర్వహిస్తారు. కె.వి.ఐ.సి. చైర్మన్ మనోజ్ గోయెల్ ప్రధాన అతిథిగా ఈ కార్యక్రమంలో పాల్గొంటారు. కె.వి.ఐ.సి. అధికారులు, విద్యావేత్తలు, డిజైనర్లు, పారిశ్రామిక ప్రముఖులు, విద్యార్థులు ఈ కార్యక్రమానికి హాజరవుతారు.
అహేలీ అంటే స్వచ్ఛమైన, సిసలైన అని అర్థం. ఖాదీ సంస్థలనుంచి నేరుగా తెప్పించే సిసలైన, నిఖార్సైన ఖాదీని వినియోగదారులు అందరికీ అందించాలన్న సి.ఒ.ఇ.కె. తపనకు అనుగుణంగా ఈ ప్రదర్శనకు, ఎగ్జిబిషన్కు రూపకల్పన చేశారు. ఆరు విభిన్నమైన రకాల ఖాదీ వస్త్రాలను, దుస్తులను, పలు మేలిమి రకాల డిజైన్ చీరలను సి.ఒ.ఇ.కె. డిజైనర్లు రూపొందించారు. చేతి తయారీ ఎంబ్రాయిడరీ, అల్లికలు, కుట్టపనులు, చేతి బ్లాక్ ప్రింటింగ్లతో ఆకర్షణీయంగా తయారైన సుందరమైన ఖాదీ ఉత్పాదనలను ఈ ఎగ్జిబిషన్లో ప్రదర్శిస్తారు.
ఖాదీని ప్రపంచ స్థాయిలో మేటి వస్త్రంగా నిలిపే లక్ష్యంతో స్వదేశీ నూలుతో తయారైన వస్త్రాలను భారతీయ హస్తకళలతో కలగలిపి వాటికి అంతర్జాతీయ రూపును సంతరింపజేస్తారు. ఈ ఎగ్జిబిషన్లో కుషన్ కవర్లను, రన్నర్లను, టేబుల్ క్లాత్లను కూడా అందుబాటులో ఉంచుతారు.
ఖాదీని విశ్వసనీయమైన ఉత్పాదనగా ప్రోత్సహించడమే సి.ఒ.ఇ.కె. లక్ష్యం. పర్యావరణపరంగా సుస్థిరమైన వస్త్రంగా ఖాదీ వినియోగాన్ని ప్రోత్సహించాలని కూడా సి.ఒ.ఇ.కె. భావిస్తోంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
రిలీజ్ ఐడీ: 1950080'ఓవర్-ది-టాప్  కమ్యూనికేషన్ సేవల కోసం రెగ్యులేటరీ వ్యవస్థ మరియు ఓటీటీ సేవల ఎంపిక నిషేధం'పై ట్రాయ్ యొక్క కన్సల్టేషన్ పేపర్పై వ్యాఖ్యలు/ కౌంటర్ వ్యాఖ్యలను స్వీకరించడానికి చివరి తేదీ పొడిగింపు
టెలికాం రెగ్యులేటరీ అథారిటీ ఆఫ్ ఇండియా  07.07.2023న 'రెగ్యులేటరీ మెకానిజం ఫర్ ఓవర్-ది-టాప్  కమ్యూనికేషన్ సర్వీసెస్ మరియు సెలెక్టివ్ బ్యానింగ్ ఆఫ్ ఓటీటీ సర్వీసెస్' అనే అంశంపై కన్సల్టేషన్ పేపర్ను విడుదల చేసింది. భాగస్వామ్య పక్షాల నుంచి ఆహ్వానించబడిన సంప్రదింపు పత్రంలో లేవనెత్తిన సమస్యలపై వ్రాతపూర్వక వ్యాఖ్యలను స్వీకరించడానికి చివరి తేదీ 04.08.2023. కౌంటర్ కామెంట్ల కోసం చివరి తేదీ 18.08.2023గా నిర్ణయించబడింది. అభిప్రాయాలను సమర్పించడానికి సమయం పొడిగింపు కోసం వాటాదారుల అభ్యర్థన మేరకు, వ్రాతపూర్వక వ్యాఖ్యలు మరియు కౌంటర్ వ్యాఖ్యలను సమర్పించడానికి చివరి తేదీ వరుసగా 18.08.2023 మరియు 01.09.2023 వరకు పొడిగించబడింది. వ్యాఖ్యలను సమర్పించడానికి మరింత సమయం పొడిగించాలన్న వాటాదారుల అభ్యర్థనను దృష్టిలో ఉంచుకుని, వ్రాతపూర్వక వ్యాఖ్యలు మరియు కౌంటర్ వ్యాఖ్యలను సమర్పించడానికి చివరి తేదీని వరుసగా 01.09.2023 మరియు 15.09.2023 వరకు పొడిగించాలని నిర్ణయించారు.
వ్యాఖ్యలు/కౌంటర్ వ్యాఖ్యలను శ్రీ అఖిలేష్ కుమార్ త్రివేది, సలహాదారు , ట్రాయ్ కి ప్రధానంగా ఎలక్ట్రానిక్ రూపంలో advmn@trai.gov.in పంపవచ్చు. ఏదైనా స్పష్టత/సమాచారం కోసం, శ్రీ అఖిలేష్ కుమార్ త్రివేది, సలహాదారు , TRAI టెలిఫోన్ నంబర్ +91-11-23210481లో సంప్రదించవచ్చు.
ప్రధాన మంత్రి కార్యాలయం
జమ్ముకశ్మీర్లో లావెండర్కు విశేషాదరణపై ప్రధానమంత్రి హర్షం
ప్రధానమంత్రి శ్రీ నరేంద్ర మోదీ తన ‘మన్ కీ బాత్’ కార్యక్రమంలో లావెండర్  సంబంధిత ప్రసంగ భాగాన్ని ప్రజలతో పంచుకున్నారు. ఈ మేరకు జమ్ముకశ్మీర్లో ఈ సుగంధ పుష్పానికి విశేష ప్రజాదరణ లభిస్తుండటంపై శ్రీ మోదీ హర్షం వ్యక్తం చేశారు.
దీనిపై కేంద్ర మంత్రి డాక్టర్ జితేంద్ర సింగ్ ట్వీట్కు స్పందిస్తూ పంపిన సందేశంలో:
“జమ్ముకశ్మీర్లో లావెండర్కు ప్రజాదరణ నానాటికీ పెరుగుతుండటం ఎంతో ఆనందం కలిగిస్తోంది. ఇటీవలి నా ‘మన్ కీ బాత్’ #MannKiBaat కార్యక్రమంలో ఈ అంశాన్ని నేను ప్రముఖంగా ప్రస్తావించాను. దీన్ని youtu.be/kkbQzipkqrA లో చూడవచ్చు” అని ప్రధానమంత్రి పేర్కొన్నారు.
(
ఆర్థిక సంఘం
23-24 ఏప్రిల్, 2020న సమావేశం కానున్న 15వ ఆర్థిక సంఘం సలహా మండలి
15వ ఆర్థిక సంఘం సలహా మండలి 23-24 ఏప్రిల్ 2020న సమావేశం కానుంది. ఆన్లైన్లో నిర్వహించనున్న ఈ సమావేశానికి 15వ ఆర్థిక సంఘం అధ్యక్షులు శ్రీ ఎన్.కె. సింగ్ అధ్యక్షత వహించనున్నారు, ఈ సమావేశంలో సంఘం సభ్యులందరూ మరియు ఆర్థిక సంఘానికి చెందిన ఉన్నతాధికారులందరూ పాల్గొననున్నారు. సలహా మండలి సభ్యులు డా. కృష్ణమూర్తి సుబ్రమణియన్, డా.సాజిద్ జడ్ షినోయ్, డా. ప్రాచి మిశ్రా, శ్రీ నీలకాంత్ మిశ్రా మరియు డా. ఓంకార్ గోస్వామితో కలసిన 5గురు సభ్యుల బృందం 23 ఏప్రిల్ 2020న సమావేశానికి హాజరు కానున్నారు. 24 ఏప్రిల్ 2020న మండలి మిగతా సభ్యులతో మిగతా సమావేశం జరుగనుంది.
సలహా సంఘం సమావేశపు ఎజెండా ఈ విధంగా ఉండనుంది:
· 2020-2021 మరియు 2021-2022 సంవత్సరాల్లో జిడిపి వృద్ది పై కొవిడ్-19 మహమ్మారి ప్రభావం. వివిధ సూక్ష్మరంగాల్లో అనిశ్చితి.
· ప్రస్తుత మరియు రానున్న సంవత్సరంలో పన్ను ఉత్ప్లవనం మరియు ఆదాయంపై సంభావనీయ ప్రతిపాదనలు.
· ఆర్థిక పరిస్థితిని గట్టెంక్కించుటకు ప్రోత్సాహకమైన/నియంత్రిత ప్రజా వ్యయము కొరకు తీసుకోవలసిన చర్యలు.
(Visitor Counter : 118
గృహ నిర్మాణం మరియు పట్టణ వ్యవహారాల మంత్రిత్వ శాఖ
స్వచ్ఛత ఉద్యమంపై ప్రచారం చేస్తున్న రాజస్థాన్కు చెందిన 13 ఏళ్ల సునిధి జంగిద్
ఉపయోగించిన శానిటరీ ప్యాడ్ల నిర్వహణ మార్గాలపై ప్రజలకు అవగాహన
భారత ప్రభుత్వం అమలు చేస్తున్న స్వచ్ఛ భారత్ మిషన్, రాబోయే తరాల కోసం సురక్షితమైన, పరిశుభ్రమైన, వ్యర్థ రహిత భారతదేశాన్ని నిర్మించడానికి రూపొందించిన కార్యక్రమం. స్వచ్ఛ భారత్ కోసం ప్రధాన మంత్రి శ్రీ నరేంద్ర మోదీ ఇచ్చిన పిలుపుతో, దేశ ప్రజలంతా స్వచ్ఛత ఉద్యమంలో భాగస్వాములు అవుతున్నారు, ముందుకు నడిపిస్తున్నారు.
రాజస్థాన్లోని కేక్డీ నగర్ పరిషత్లో నివశించే సునిధి జంగీద్ ఒక యువ నాయకురాలు, స్వచ్ఛత ప్రచారకర్త. స్వచ్ఛత ఉద్యమం కోసం స్థానికంగా ఆమె చేసిన ప్రయత్నాలు అందరి దృష్టిని ఆకర్షించాయి. తన తోటివారితో పాటు పెద్దలను కూడా స్వచ్ఛత ప్రచారంలో పాల్గొనేలా ఆమె ప్రోత్సహించింది, పరిశుభ్రతపై ప్రజలకు అవగాహన కల్పించింది. 13 ఏళ్ల సునిధి జంగిద్, కెక్డి పట్టణంలో 8వ తరగతి చదువుతోంది. పారిశుద్ధ్యం గురించి తన తోటివారిలో అవగాహన పెంచడానికి సమాచారం, విద్యను మాధ్యమాలుగా చేసుకుంది. 2023 మార్చిలో జరిగిన స్వచ్ఛోత్సవ్ నుంచి స్వచ్ఛ భారత్ ప్రచారకర్తగా తన వంతు పాత్రను పోషిస్తున్న సునిధి, ఉపయోగించిన శానిటరీ ప్యాడ్ల నిర్వహణ మార్గాల గురించి ప్రజలకు అవగాహన కల్పిస్తోంది.
ఈ నెల 17న, స్వచ్ఛత పఖ్వాడా - స్వచ్ఛత హి సేవ ప్రచారంలో భాగంగా నిర్వహించిన 'ఇండియన్ స్వచ్ఛత లీగ్ 2.0'లో  సునిధి తన ఆలోచనలను స్థానికులకు, విద్యార్థులకు వివరించింది. ఐఎస్ఎల్ 2.0 కింద జరిగిన వివిధ కార్యక్రమాల్లో 500 మందికి పైగా పాల్గొన్నారు, ఈ కార్యక్రమానికి కెక్డి మున్సిపాలిటీ ఉన్నతాధికారి కమలేష్ కుమార్ సాహు అధ్యక్షత వహించారు. అంత పెద్ద సమావేశాన్ని ఉద్దేశించి సునిధి ప్రసంగించింది. ఇంటింటికీ తిరిగి చెత్తను సేకరించడం, తడి చెత్తతో ఎరువులు తయారు చేయడం, ఒక్కసారి ఉపయోగించే ప్లాస్టిక్ను బహిష్కరించడం, ఉపయోగించిన శానిటరీ ప్యాడ్ల నిర్వహణ, వ్యర్థాల విభజన వంటి పారిశుద్ధ్యానికి సంబంధించిన ఉత్తమ పద్ధతుల గురించి అవగాహన కల్పిస్తూ చాలా స్పష్టంగా మాట్లాడింది. స్వచ్చత అంటే ఏంటి, అది మనందరికీ ఎంత ముఖ్యమో వివరిస్తూ ఆమె రాసిన ‘మనే సాఫ్ సఫాయ్ ప్యారీ లగే’  అనే పాటను పాడింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
తాజా గాలి నాణ్యత ప్రమాణాల ఏర్పాటు
వాయు కాలుష్యం నుండి ప్రజారోగ్యం పర్యావరణాన్ని రక్షించడానికి ప్రభుత్వం 2009లో 12 కాలుష్య కారకాల కోసం నేషనల్ యాంబియంట్ ఎయిర్ క్వాలిటీ స్టాండర్డ్స్  ప్రకటన చేసింది. ఇప్పటికే ఉన్న ప్రమాణాల సమీక్ష, ఈ ప్రమాణాలను నియంత్రించే ప్రమాణాలు అలాగే శాస్త్రీయ పరిశోధనలో పురోగతితో కొత్త పారామితులు చేర్చడం నిరంతర ప్రక్రియ. ఇంధన సాంకేతిక శాస్త్రంలో జనాభా వల్ల కలిగే మార్పులతో పాటు వాయు కాలుష్య కొలత పద్ధతులు, రిస్క్ ఎక్స్పోజర్ అసెస్మెంట్లో పురోగతి, ప్రజారోగ్యంలో మెరుగైన మెరుగుదల కోసం ఎయిర్ క్వాలిటీ స్టాండర్డ్స్  సమీక్ష నిర్వహిస్తారు. NAAQS సమీక్ష IIT కాన్పూర్ నేతృత్వంలోని ఉమ్మడి బృందానికి మంజూరు చేశారు.
దేశవ్యాప్తంగా వాయు కాలుష్య స్థాయిలను తగ్గించడానికి ప్రభుత్వం జాతీయ స్థాయి వ్యూహంగా నేషనల్ క్లీన్ ఎయిర్ ప్రోగ్రామ్ ని ప్రారంభించింది. NCAP నిర్ణీత కాల వ్యవధిలో దేశవ్యాప్తంగా నిర్దేశించిన వార్షిక సగటు పరిసర గాలి నాణ్యత ప్రమాణాలను అందుకోవాలని లక్ష్యంగా పెట్టుకుంది. దీని ప్రకారం, సాధించలేని నగరాల జాబితా అంటే వరుసగా 05 సంవత్సరాలు జాతీయ ప్రమాణాలను మించిన నగరాల జాబితాను ఏటా నవీకరిస్తారు. అలాంటి నగరాలలో గాలి నాణ్యతను మెరుగుపరచడానికి నగర కార్యాచరణ ప్రణాళికను సిద్ధం చేసి అమలు చేయాలని నిర్దేశించారు.
NCAP కింద, ‘సిటీ స్పెసిఫిక్ క్లీన్ ఎయిర్ యాక్షన్ ప్లాన్’లు 32 నాన్-అటైన్మెంట్ మిలియన్ ప్లస్ సిటీలలో అమలు కోసం తయారు చేశారు. ఈ కార్యాచరణ ప్రణాళిక వాహన ఉద్గారాలు, రోడ్డు దుమ్ము, బయోమాస్/పంట/చెత్త/మున్సిపల్ ఘన వ్యర్థాలు కాల్చడం, పల్లపు ప్రదేశాలు, నిర్మాణ కార్యక్రమాలు, పారిశ్రామిక ఉద్గారాలు మొదలైన మూలాల నుండి వచ్చే వాయు కాలుష్యాన్ని నియంత్రించడానికి నగర నిర్దిష్ట స్వల్ప/మధ్యస్థ/దీర్ఘకాలిక చర్యలపై దృష్టి సారించాయి.
ఎయిర్ క్వాలిటీ మేనేజ్మెంట్పై సాంకేతిక పరిజ్ఞానాన్ని మార్పిడి చేసుకోవడానికి రాష్ట్రాలలోని ప్రముఖ విద్యాసంస్థల జాతీయ నాలెడ్జ్ నెట్వర్క్ ఏర్పాటు అయ్యింది. స్థానిక సాంకేతిక సామర్థ్యం పెంపుదల కోసం ఇన్స్టిట్యూట్ ఆఫ్ రిప్యూట్  ఏర్పాటు అయ్యింది.
పర్యావరణం, అటవీ, వాతావరణ మార్పుల మంత్రిత్వ శాఖ సహాయ మంత్రి శ్రీ అశ్విని కుమార్ చౌబే ఈరోజు రాజ్యసభలో ఈ సమాచారాన్ని అందించారు.